უნივერსიტეტის ღონისძიებების პორტალი

საინფორმაციო შეხვედრა ვაკანსიების შესახებ
2011-01-24 16:10 (Asia/Dubai)
ილიას სახელმწიფო უნივერსიტეტის ბიბლიოთეკის მიერ გამოცხადებული ვაკანსიების შესახებ (I. ბიბლიოთეკარის სხვადასხვა პოზიცია და II. ინფორმაციული წიგნიერების პედაგოგი), მეორე საინფორმაციო შეხვედრა გაიმართება 2011 წლის 26 იანვარს, 15:00 საათზე.
მისამართი: თბილისი, ილია ჭავჭავაძის გამზირი 32, პირველი სართული, 101-ე აუდიტორია.
ვაკანსიების ბმულები იხ. შემდეგ მისამართზე: http://library.iliauni.edu.ge/news/217-vacancy

ჯაზ-კონცერტი ილიას სახელმწიფო უნივერსიტეტში
2011-01-24 11:06
24 იანვარს, 18:00 საათზე, ილიას სახელმწიფო უნივერსიტეტის თეატრალურ სარდაფში (ი. ჭავჭავაძის გამზ. 32) გაიმართება ილიაუნის მუსიკის ცენტრის მიერ ორგანიზებული ჯაზ–კონცერტი. კონცერტში მონაწილეობას მიიღებენ უნივერსიტეტის სტუდენტების გოსპელ-გუნდი, ლექტორები ირინე ებრალიძე, თამთა გვარლიანი და ირაკლი კვანჭიანი და მოწვეული სტუმრები: ჯაზ-ვოკალის ჯგუფი Geo Drive ირინე ებრალიძის, თამთა გვარლიანის, ნინო ახობაძის, ნინო სადრაძისა და ნია უნდილაშვილის შემადგენლობით და ჯაზ-საკრავიერი ჯგუფი ლევან რუსიას (ბასგიტარა), ზურაბ ასტამაძის (რიტმგიტარა), ლაშა სხილაძის (დასარტყამები), ლევან კემულარიას (საყვირი) და გიორგი გარსევანიშვილის (საქსაფონი) შემადგენლობით.
კონცერტი დასრულდება სტუმრებისა და სტუდენტების ერთობლივი იმპროვიზაციით.
კონცერტზე დასწრება თავისუფალია.

საინფორმაციო შეხვედრა სადზღვევო კომპანია ,,პარტნიორთან”
2011-01-20 12:00
2011 წლის 24 იანვარს 2 საათზე 101-ე აუდიტორიაში სტუდენტური სერვის ცენტრის დასაქმების, დაბინავებისა და სტიპენდიების განყოფილების ორგანიზებით, სადაზღვევო კომპანია ,,პარტნიორი’’ ატარებს საინფორმაციო შეხვედრას სტუდენტებისთვის, სადაზღვევო სფეროში უფასო კურსების გავლასა და დასაქმებასთან დაკავშირებით.
დამატებითი ინფორმაციისათვის მიმართეთ ილიას სახელმწიფო უნივერსიტეტის სტუდენტური სერვის ცენტრის დასაქმების, დაბინავებისა და სტიპენდიების განყოფილებას მისამართზე: ჭავჭავაძის გამზ. №32, ოთახი C 220, ტელ.: 822 29 47 11.

რატი ამაღლობელი სტუმრად პოეზიის კლუბში
2011-01-17 16:34
18 იანვარს, 18.00 საათზე, წიგნის მაღაზია ”ლიგამუსში” ილიაუნის პოეზიის კლუბის სტუმარია პოეტი რატი ამაღლობელი; შეხვედრის თემა: „პოეზიის მუსიკა“. დამსწრე საზოგადოებას ექნება საშუალება, მოისმინონ რატი ამაღლობელის ახალი ლექსები და მიიღონ პასუხები მათთვის საინტერესო შეკითხვებზე.

უნიკინო 21 იანვარს: ”თმები”
2011-01-17 16:16
პარასკევს, 21 იანვარს, 18:00 საათზე, ილიას უნივერსიტეტის A კორპუსში, 101-ე აუდიტორიაში, ნაჩვენები იქნება მილოშ ფორმანის ფილმი ”თმები” (1979). მონაწილეობენ: ჯონ სავაჟი, ტრიტ უილიამსი, ბევერლი დ`ანჯელო, ენი გოლდენი და სხვები. ფილმის ჩვენება ხორციელდება რუსთავი 2-ის ხელშეწყობით.
დასწრება თავისუფალია.

დისკუსია წიგნის კითხვის კლუბში
2011-01-14 17:13
17 იანვარს, 18:00 საათზე ილიას სახელმწიფო უნივერსიტეტის ლიტ. კაფე ლიგამუსში გაიმართება დისკუსია მწერალ მიხეილ ჯავახიშვილის შემოქმედებაზე. შეხვედრის ინიციატორია ”წიგნის კითხვის კლუბი”. დისკუსიის მოდერატორად მოწვეულია ფილოლოგი და ჟურნალისტი ვაჟა დანელია.

სამართლის ფაკულტეტის სტუდენტთა კონფერენცია
2011-01-13 18:03
15 იანვარს, 13:00 საათზე, A101-ე აუდიტორიაში ჩატარდება ილიას სახელმწიფო უნივერსიტეტის სამართლის ფაკულტეტის სტუდენტთა პირველი სამეცნიერო კონფერენციის დასკვნითი ეტაპი.
კონფერენციაზე წარმოდგენილი იქნება იმ სტუდენტთა ნაშრომები, რომლებმაც გაიარეს კონფერენციის პირველი ეტაპი, რაც გულისხმობდა შესაბამის დარგში მომუშავე ექსპერტების მიერ ნაშრომების შეფასებას. ფინალურ ეტაპზე დაშვებულ იქნა ნაშრომები, რომლებმაც გადალახეს 41 ქულა (60 ქულიდან).

კლიმატის ცვლილება და ეკოლოგიური პრობლემები
2011-01-11 10:29
21 იანვარს, 11:00 საათზე, ილიას სახელმწიფო უნივერსიტეტში („A“ კორპუსი, 101–ე აუდიტორია; მისამართი: ი. ჭავჭავაძის გამზირი 32) გაიმართება სამეცნიერო კონფერენცია „კლიმატის ცვლილება და ეკოლოგიური პრობლემები“. კლიმატის ცვლილება და მასთან დაკავშირებული ეკოლოგიური პრობლემები ბოლო ორი ათწლეულის მანძილზე მეცნიერების სხვადასხვა დარგის სერიოზულ ყურადღებას იქცევს. ამ საკითხებთან დაკავშირებით საქართველოშიც მიმდინარეობს აქტიური სამეცნიერო მუშაობა. კონფერენცია „კლიმატის ცვლილება და ეკოლოგიური პრობლემები“ სწორედ ამ საკითხების აქტუალიზაციას ისახავს მიზნად.

პოეზიის კლუბის სტუმარია გიორგი კეკელიძე
2011-01-10 17:17
11 იანვარს, 18.00 საათზე, წიგნის მაღაზია ”ლიგამუსში” პოეზიის კლუბის სტუმარი იქნება პოეტი გიორგი კეკელიძე. საუბრის თემა: “ფრაზეოლოგიზმები და მათი ახალი სემანტიკა პოეზიაში”. დასასრულს, გიორგი კეკელიძე წაიკითხავს ახალ ლექსებს.

ქართულ–რუსული ურთიერთობები ევროპის თვალით
2011-01-04 16:43
6 იანვარს, 14:00 საათზე, ილიას სახელმწიფო უნივერსიტეტი უმასპინძლებს ლუვენის უნივერსიტეტის (ბელგია) პროფესორს, კატლინ მალფლიტს, რომელიც ჩაატარებს საჯარო ლექციას თემაზე: ”ევროპის თვალით დანახული ქართულ-რუსული ურთიერთობები”.
პროფესორი კატლინ მალფლიტი არის ლუვენის უნივერსიტეტის სოციალური მეცნიერებების ფაკულტეტის დეკანი და ევროპის პოლიტიკისა და საერთაშორისო ურთიერთობების კვლევითი ჯგუფის წევრი. თავის პრეზენტაციაში პროფესორი მალფლიტი განიხილავს პოსტ-საბჭოთა რეალობას საერთაშორისო ურთიერთობებისა და ევროპის პოლიტიკის ჭრილში.
მის.: ილიას სახელმწიფო უნივერსიტეტის “A” კორპუსი, 101-ე აუდიტორია; ი. ჭავჭავაძის გამზ. #32.

ყველაზე დიდი ლიტერატურული პრემია
2010-12-30 13:10
ილიას სახელმწიფო უნივერსიტეტის პრემიის – ”საუკეთესო ქართული რომანი 2009-2010” – გამარჯვებული 30 დეკემბერს, 18:00 საათზე, ილიაუნის წიგნის მაღაზია ”ლიგამუსში” გამოვლინდება. გამარჯვებული საქართველოში ყველაზე დიდ ლიტერატურულ პრემიას – 10 000 ლარს მიიღებს.
დაჯილდოების საზეიმო ცერემონიალი 18:00 საათზე წიგნის მაღაზია ”ლიგამუსში” გაიმართება (მის.: ი. ჭავჭავაძის გამზ. 32).
ქართული ლიტერატურის განვითარების ხელშეწყობის მიზნით 29 ოქტომბერს ილიას სახელმწიფო უნივერსიტეტმა კონკურსი გამოაცხადა 2009-2010 წლებში ქართულ ენაზე გამოქვეყნებული საუკეთესო რომანის გამოსავლენად.
კონკურსში მონაწილეობს სულ 20 რომანი, მათ შორისაა ლაშა ბუღაძის ”ლიტერატურული ექსპრესი” (ბაკურ სულაკაურის გამომცემლობა), ბასა ჯანიკაშვილის ”აბსურდისტანი” (ბაკურ სულაკაურის გამომცემლობა), დავით დეფი გოგიბედაშვილის ”ბაღები” (გამომცემლობა ”სიესტა”), დათო ტურაშვილის ”ამერიკული ზღაპრები” (ბაკურ სულაკაურის გამომცემლობა), ზაზა ბურჭულაძის ”ადიბასი” (ბაკურ სულაკაურის გამომცემლობა) და სხვა.
კონკურსის ჟიურის შემადგენლობა კონფიდენციალურია, ჟიურის წევრები ინდივიდუალურად აფასებენ ნაწარმოებს საერთო შკალის მიხედვით. კოლეგიალური გადაწყვეტილების მიღება არ არის გათვალისწინებული. გაიმარჯვებს ის რომანი, რომელიც ყველაზე მეტ ქულას მიიღებს.

ელექტროაკუსტიკური მუსიკის კონცერტი
2010-12-27 16:48
5 იანვარს, 18:00-ზე ილიაუნის თეატრის დარბაზში გაიმართება ელექტროაკუსტიკური მუსიკის კონცერტი. კონცერტში მონაწილეობენ უნივერსიტეტის მუსიკის ცენტრის სტუდენტები.
დასწრება თავისუფალია.

სამი ახალი თარგმანი ილიაუნის გამომცემლობისგან
2010-12-27 14:49
27 დეკემბერს, 18:00 საათზე, წიგნის მაღაზია ”ლიგამუსი” (მის.: ი. ჭავჭავაძის 32) გიწვევთ ქართულ ენაზე თარგმნილი სამი ახალი გამოცემის პრეზენტაციაზე.
რეი ბრედბერის ”ბაბუაწვერას ღვინო”, დიკ ფრენსისის ”სისხლიანი სპორტი” და ტერი პრატჩერის ”მაგიის ფერი” – ილიას სახელმწიფო უნივერსიტეტის გამომცემლობამ 2010 წლის დასასრულს გამოსცა. თარგმანზე მუშაობდნენ თამარ რეკკ-კოტრიკაძე, ქეთევან ქანთარია და ნინო მეუნარგია, რედაქტირება ეკუთვნით ნოდარ მანჩხაშვილს, ლალი ქადაგიძესა და ანდრო ბუაჩიძეს.

უნიკინო 24 დეკემბერს: ”ბრალდების მოწმე”
2010-12-21 16:46
პარასკევს, 24 დეკემბერს, 18:00 საათზე, ილიას უნივერსიტეტის A კორპუსში, 101-ე აუდიტორიაში, ნაჩვენები იქნება ბილი უაილდერის ფილმი ”ბრალდების მოწმე” (1957).
მონაწილეობენ: ტაირონ პაუერი, მარლენ დიტრიხი, ჩარლზ ლაფტონი, ჯონ უილიამსი და სხვები.
დასწრება თავისუფალია.

ღია ლექციები უფროსკლასელთათვის
2010-12-20 00:00
2010-2011 წლის შემოდგომის სემესტრი:

თარიღი
საათი
ლექცია
პროფესორი

25 სექტემბერი
10.00-10.50
”ეგზოტიკური” ასტრონომიული მოვლენები და მათი როლი კაცობრიობის ისტორიაში
გიორგი რამიშვილი

11.00-11.50
რატომ არსებობს ლიტერატურა?
მერაბ ღაღანიძე

12.00-12.50
რუსეთის კოლონიური პოლიტიკა საქართველოში (XIX საუკუნე)
დავით მალაზონია

13.00-13.50
რა არის ლიბერალური განათლება?
გია ნოდია

2 ოქტომბერი
10.00-10.50
კოსმოსური და ადამიანური ფაქტორების როლი მიმდინარე კლიმატურ ცვლილებებში
გოდერძი დიდებულიძე

11.00-11.50
შავი ზღვის დელფინების სოციალური ორგანიზაცია
ნათია კოპალიანი

12.00-12.50
თერგდალეულები, ბრძოლა ეროვნული თვითმყოფადობის შენარჩუნებისთვის
დავით მალაზონია

13.00-13.50
საერთაშორისო მოლაპარაკებები
ტარიელ სიხარულიძე

9 ოქტომბერი
10.00-10.50
ქართველი ერის ყოფა და კულტურა
პაატა ბუხრაშვილი

11.00-11.50
კვანტური ფიზიკის კონცეფციები
მიხეილ მაზიაშვილი

12.00-12.50
XX საუკუნის ქართველი ემიგრანტი მწერლები
ვლადიმერ ლუარსაბიშვილი

13.00-13.50
ფსიქიკური ჯანმრთელობა და კეთილდღეობა
რეზო კორინთელი

16 ოქტომბერი
10.00-10.50
ალქიმიიდან ქიმიამდე
ქეთევან კუპატაძე

11.00-11.50
ელემენტარული მათემატიკა საბანკო საქმეში
მერაბ სვანაძე

12.00-12.50
უძველესი თბილისი – ჩვენი დედაქალაქის არქეოლოგიური ძეგლები
მიხეილ აბრამიშვილი

13.00-13.50
ტექსტის გაგების სტრატეგიები
თამარ ტალიაშვილი

23 ოქტომბერი
10.00-10.50
მანძილები და მასშტაბები სამყაროში
გიორგი ჯავახიშვილი

11.00-11.50

12.00-12.50
როგორ გამოვიყენოთ ფრანგული ენა საინტერესო სპეციალობის დასაუფლებლად
მზაღო დოხტურიშვილი

13.00-13.50
მე და ჩემი ხასიათი
ლალი ქიტიაშვილი

30 ოქტომბერი
10.00-10.50
რა ხდება ჩვენს ზევით?
გიორგი ჯავახიშვილი

11.00-11.50

12.00-12.50
არქეოლოგია და თანამედროვეობა
ირინე დემეტრაძე

13.00-13.50
ქალი და მამაკაცი ისტორიაში
გია ჯოხაძე

6 ნოემბერი
10.00-10.50
გალაქტიკათა სამყარო
ბიძინა კაპანაძე

11.00-11.50
მცენარე – სამყაროს საოცრება
ოთარ აბდალაძე

12.00-12.50
წმინდა ნინო და ქართლის უკანასკნელი წარმართული და პირველი ქრისტიანული ტაძრები
გურამ ყიფიანი

13.00-13.50
რატომ უნდა ვისწავლოთ წერა?
ანა კორძაია-სამადაშვილი

13 ნოემბერი
10.00-10.50
ელემენტარული ნაწილაკების სამყაროში
პავლე მიდოდაშვილი

11.00-11.50
კომუნიკაციები ნერვულ უჯრედებს შორის
ეკა ლეფსვერიძე

12.00-12.50
ძველი ქვის ხანა საქართველოში
ნიკოლოზ თუშაბრამიშვილი

13.00-13.50
ბედისწერის შესახებ
ანა თევზაძე

20 ნოემბერი
10.00-10.50
მზე და კოსმოსური ამინდი
თეიმურაზ ზაქარაშვილი

11.00-11.50
რატომ ვსწავლობთ მკვდარ ენებს?
თამარ სუხიშვილი

12.00-12.50
სად ბიოლოგია და სად ფიზიკა? ანუ როგორ იყენებენ ცოცხალი არსებები ფიზიკის კანონებს?
მალხაზ მაყაშვილი

13.00-13.50
სიურრეალისტური მხატვრობა
ხათუნა ხაბულიანი

27 ნოემბერი
10.00-10.50
სიცოცხლის მოლეკულები – “მისი უდუდებულესობა” ცილა
ქეთევან კუპატაძე

11.00-11.50
კლიმატის ცვლილებები (არჩევითი თემა)
გოდერძი დიდებულიძე

12.00-12.50
რა არის ისტორია?
მალხაზ თორია

13.00-13.50
სიყვარულის ფილოსოფია
მაკა ლაშხია

4 დეკემბერი
10.00-10.50
როგორ გამოვიყენოთ ფრანგული ენა საინტერესო სპეციალობის დასაუფლებლად
მზაღო დოხტურიშვილი

11.00-11.50
საქართველოს ველური ორქიდეები
მაია ახალკაცი

12.00-12.50
ქართული როგორც მეორე ენა
თინათინ კიღურაძე

13.00-13.50
რა არის ისტორია?
მალხაზ თორია

11 დეკემბერი
10.00-10.50
ლითონების “საოცარი ქიმიური ბიოგრაფია” და მათი “თავგადასავალი” ადამიანის ორგანიზმში
ქეთევან კუპატაძე

11.00-11.50
ქალი და მამაკაცი ისტორიაში
გია ჯოხაძე

12.00-12.50
ფრანგული როგორც დიპლომატიური ენა და საფრანგეთის როლი მსოფლიო ცივილიზაციის თვალსაზრისით
ქეთევან ჯაში

13.00-13.50
ხელოვნების ფილოსოფია
მაკა ლაშხია

18 დეკემბერი
10.00-10.50
ქართული ჰაგიოგრაფია შუა საუკუნეების მსოფლიო ლიტერატურის კონტექსტში
ეკა ჭყოიძე

11.00-11.50
არის თუ არა შესაძლებელი მოგზაურობა დროში?
ანდრია როგავა

12.00-12.50
ილიას უნივერსიტეტი და საერთაშორისო ქართველოლოგიური კვლევების პერსპექტივა

შეხვედრა პოეტ პაატა შამუგიასთან
2010-12-15 00:00
16 დეკემბერს, 18:00 საათზე, წიგნის მაღაზია ”ლიგამუსში” გაიმართება ილიაუნის პოეზიის კლუბის შეხვედრა, რომლის სტუმარია პოეტი პაატა შამუგია.
შეხვედრის თემა: თანამედროვე პოეზიის ტენდენციები. დასასრულს, პაატა შამუგია წაიკითხავს ახალ ლექსებს.

უნიკინო 17 დეკემბერს: ”12 განრისხებული მამაკაცი”
2010-12-13 17:10
პარასკევს, 17 დეკემბერს, 18:00 საათზე, ილიას უნივერსიტეტის A კორპუსში, 101-ე აუდიტორიაში, ნაჩვენები იქნება სიდნეი ლუმეტის ფილმი ”12 განრისხებული მამაკაცი” (1957).
რეჟისორი: სიდნეი ლუმეტი
მთავარ როლში: ჰენრი ფონდა
მონაწილეობენ: ჯონ ფიდლერი, მარტინ ბალსამი, ლი ჯეი კობი, რობერტ ვებერი და სხვები.
დასწრება თავისუფალია.

პოლონეთის საგარეო საქმეთა ვიცე-მინისტრის მოხსენება
2010-12-13 00:00
15 დეკემბერს, 13:00 საათზე პოლონეთის საგარეო საქმეთა ვიცე-მინისტრი კრისტოფ სტანოვსკი ილიას სახელმწიფო უნივერსიტეტს ეწვევა და ისაუბრებს პოლონეთის საგარეო პოლიტიკასა და პოლონური დახმარების გეგმის განვითარებაზე საქართველოში.
მის.: ილიას სახელმწიფო უნივერსიტეტის “A” კორპუსი, 101-ე აუდიტორია; ი. ჭავჭავაძის გამზ. #32.
ლექციაზე დასწრება თავისუფალია.

გამოფენა/ღონისძიება - “გერმანული - იდეების ენა”
2010-12-09 17:16
2010 წლის 14 დეკემბერს, 16:00 საათზე, ილიას სახელმწიფო უნივერსიტეტში გაიმართება ღონისძიება, სახელწოდებით “გერმანული – იდეების ენა” (მისამართი: ილია ჭავჭავაძის გამზ. #32, კორპუსი A, ოთახი #101).

ღონისძიების ორგანიზატორები არიან ილიას სახელმწიფო უნივერსიტეტის ბიბლიოთეკა და გერმანიის აკადემიური გაცვლის სამსახური (Deutscher Akademischer Austausch Dienst DAAD).
ღონისძიებაზე გიორგი ლეონიძის სახელობის ქართული ლიტერატურის სახელმწიფო მუზეუმის დირექტორი ლაშა ბაქრაძე, ილიას სახელმწიფო უნივერსიტეტის პროფესორი ქეთი გურჩიანი და დოქტორანტი ლევან ღამბაშიძე ისაუბრებენ გერმანული ენისა და მისი მნიშვნელობის, ასევე გერმანიაში სწავლის შესახებ.
ღონისძიების პარალელურად გაიმართება იმ წიგნების გამოფენა, რომლებიც ილიას სახელმწიფო უნივერსიტეტის ბიბლიოთეკას სხვადასხვა ორგანიზაციებმა (გერმანიის აკადემიური გაცვლის სამსახური DAAD, გერმანული კვლევის საზოგადოება DFG, კონრად ადენაუერის ფონდი (KAS), თბილისის გოეთეს ინსტიტუტი, შოთა რუსთაველის ეროვნული სამეცნიერო ფონდი, შვეიცარიის საელჩო საქართველოში) და კერძო პირებმა (ვინფრიდ ბოედერი, გიგა ზედანია, გიგი თევზაძე, მიხეილ თუთბერიძე, მარინა ადამია, მზია გვენცაძე) გადასცეს. გარდა ამისა, გამოფენილი იქნება ასევე გერმანულენოვანი წიგნები უნივერსიტეტის ბიბლიოთეკის რარიტეტული კოლექციიდან. გამოფენაზე წარმოდგენილი იქნება წიგნები კულტურის კვლევების, ფილოსოფიის, ლინგვისტიკის, სოციალური მეცნიერებების სფეროდან.
წიგნების გამოფენა გაგრძელდება ილიას სახელმწიფო უნივერსიტეტის ბიბლიოთეკაში (მისამართი: ქაქუცა ჩოლოყაშვილის 3/5, კორპუსი F, პირველი სართული) და მისი ნახვა შესაძლებელი იქნება ერთი თვის განმავლობაში.

რობერტ ვან ვორენის საჯარო ლექცია
2010-12-09 09:20
15 დეკემბერს, 17:00 საათზე ილიას სახელმწიფო უნივერსიტეტის G კორპუსის 505-ე აუდიტორიაში (მის.: ქ. ჩოლოყაშვილის 3/5) გაიმართება ჰოლანდიელი მეცნიერისა და ილიას სახელმწიფო უნივერსიტეტის ცივი ომის შესწავლის ცენტრის დირექტორის – რობერტ ვან ვორენის საჯარო ლექცია თემაზე: “Thoughts about Resistance, Compliance and Collaboration”.
გთხოვთ, მობრძანდეთ.

”კარიერის დაგეგმვა” - საჯარო ლექცია
2010-12-08 17:07
პარასკევს, 10 დეკემბერს, 14:00 საათზე, ილიას სახელმწიფო უნივერსიტეტში (“A” კორპუსი, 101-ე აუდიტორია, მის.: ი. ჭავჭავაძის 32) საქართველოს ეროვნული ბანკის პრეზიდენტი გიორგი ქადაგიძე წაიკითხავს საჯარო ლექციას თემაზე: ”კარიერის დაგეგმვა”. ლექციაზე განიხილება შემდეგი საკითხები: როგორ ვიპოვოთ საინტერესო სამსახური, როგორ ”გავყიდოთ” ჩვენი განათლება პოტენციურ დამქირავებელთან და სხვა.

”+5,0” -ს პრეზენტაცია ”ლიგამუსში”
2010-12-08 17:02
9 დეკემბერს, 19:00 საათზე, ილიაუნის წიგნის მაღაზია ”ლიგამუსში” (მის.: ი. ჭავჭავაძის 32) ნათია მეგრელიშვილის რომანის, ”+5,0” პრეზენტაცია გაიმართება. წიგნი წელს გამოიცა და მისი რედაქტორია როსტომ ჩხეიძე.

ნეოლიბერალური გლობალიზაცია და განათლება
2010-12-07 16:05
9 დეკემბერს, 17:00 საათზე, ილიას სახელმწიფო უნივერსიტეტში (“A” კორპუსი, 101-ე აუდიტორია; მის.: ი. ჭავჭავაძის 32) UCLA-ს პროფესორი კარლოს ალბერტო ტორესი წაიკითხავს საჯარო ლექციას თემაზე: ”ნეოლიბერალური გლობალიზაცია და განათლება”.
კარლოს ტორესი კალიფორნიის უნივერსიტეტის წამყვანი პროფესორია განათლების სოციოლოგიისა და პოლიტიკის დარგში. მისი ვიზიტი ილიას უნივერსიტეტში მიმდინარეობს USAID-ის დაფინანსებით, განათლების ადმინისტრირების სამაგისტრო პროგრამის ფარგლებში.
ლექცია ჩატარდება ინგლისურ ენაზე.
დასწრება თავისუფალია.

პროფესორ მალხაზ თორიას მოხსენება
2010-12-06 19:15, 2010-12-06 19:12
ოთხშაბათს, 8 დეკემბერს, 18.00 საათზე, გიწვევთ შედარებითი ლიტერატურის საღამოზე, კაფე ”ლიგამუსი”-ში, (მის.: ი. ჭავჭავაძის გამზ. 32). პროფესორი მალხაზ თორია წაიკითხავს მოხსენებას: ”წარსულის პრეზენტაცია და მეხსიერების პოლიტიკა შუა საუკუნეების ქართულ კულტურაში (”ქართლის ცხოვრების” მიხედვით)”.
დასწრება თავისუფალია.

უნიკინო 10 დეკემბერს: ”მარწყვის მდელო”
2010-12-06 16:09
პარასკევს, 10 დეკემბერს, 18:00 საათზე, ილიას უნივერსიტეტის A კორპუსში, 101-ე აუდიტორიაში, ნაჩვენები იქნება ინგმარ ბერგმანის ფილმი ”მარწყვის მდელო” (1957).
მონაწილეობენ: ვიქტორ სიოსტრომი, ბიბი ანდერსონი, ინგრიდ ტულინი, მაქს ფონ ზიუდოვი და სხვა.
დასწრება თავისუფალია.

ახალი თარგმანის პრეზენტაცია
2010-12-05 20:49
6 დეკემბერს, 18:00 საათზე ილიას სახელმწიფო უნივერსიტეტის წიგნის მაღაზია „ლიგამუსში“ გაიმართება პოლონელი ჟურნალისტის რიშარდ კაპუჩინის წიგნის „რეპორტაჟის იმპერატორი“ ქართული თარგმანის პრეზენტაცია.
რიშარდ კაპუჩინიმ საბჭოთა პერიოდში იმოგზაურა პოსტ – საბჭოთა ქვეყნებში, გაეცნო ამ ქვეყნების პოლიტიკას, ხალხს, ისტორიასა და კულტურას. საბჭოთა კავშირის დაშლის შემდეგ რიშარდ კაპუჩინიმ ხელმეორეთ იმოგზაურა იმავე ქვეყნებში და სწორედ ამ მეორე მოგზაურობიდან დაბრუნების შემდეგ დაწერა წიგნი „რეპორტაჟის იმპერატორი“ სადაც ასახულია საბჭოთა კავშირში შემავალი ქვეყნების პოლიტიკა, კულტურა და ისტორია საბჭოთა კავშირის დროს და მისი დაშლის შემდეგ.
პრეზენტაციას დაესწრება წიგნის მთარგმნელი ამბროს გრიზიკაშვილი, ასევე წარმოდგენილი იქნება სპექტაკლი რიშარდ კაპუჩინის შესახებ ილიას უნივერსტიტეტის სტუდენტების მონაწილეობით, რომლის ავტორიც გახლავთ დომინიკა მალჩევსკა.

შეხვედრა „ალდაგი ბისიაის” წარმომადგენლებთან
2010-12-03 13:45
3 დეკემბერს, 14:00 საათზე, ილიას სახელმწიფო უნივერსიტეტის სტუდენტური სერვის-ცენტრის, სტუდენტთა დასაქმების, დაბინავებისა და სტიპენდიების განყოფილების ორგანიზებით ილიას სახელმწიფო უნივერსიტეტის ა101-ე აუდიტორიაში (მის.: ი. ჭავჭავაძის გამზ. #32) სტუდენტების დასაქმების მიზნით იმართება შეხვედრა სადაზღვევო კომპანია ”ალდაგი ბისიაის” წარმომადგენელთან.

შეხვედრა-დისკუსია სტუდენტებთან
2010-11-30 16:39
2010 წლის 3 დეკემბერს, 17 საათზე, ილიას სახელმწიფო უნივერსიტეტის H კორპუსის (ავსტრიული ბიბლიოთეკა) 105 აუდიტორიაში, ( მის.: ქ. ჩოლოყაშვილის 3/5) შეზღუდული შესაძლებლობის მქონე პირთა უფლებების დაცვის საერთშორისო დღესთან დაკავშირებით, საქართველოს სახალხო დამცველის შეზღუდული შესაძლებლობის მქონე პირთა უფლებების ცენტრი მართავს სტუდენტებთან შეხვედრა-დისკუსიას თემაზე: ”შეზღუდული შესაძლებლობის მქონე პირთა სოციალური კოჰესია საქართველოში”.
შეხვედრაზე სახალხო დამცველთან არსებული შშმ ცენტრის ხელმძღვანელი, ანა არგანაშვილი წარადგენს კვლევას აღნიშნულ თემაზე. დისკუსიისას განიხილება ისეთი საკითხები, როგორიცაა: სოციალური ინტეგრაციის ხელშეწყობა, გარიყულობისა და დამოკიდებულების სინდრომის დაძლევა, გზა პიროვნული ტრავმატიზაციიდან საზოგადოებაში ცვლილების გამომწვევ აგენტამდე. აღნიშნული კვლევა 2009-2010 წლებში ჩატარდა „კავკასიის კვლევითი რესურსცენტრის“ მხარდაჭერით საქართველოში.
შეხვედრაზე შეზღუდული შესაძლებლობის მქონე პირთა უფლებების დაცვის შესახებ მოხსენებას ასევე წარადგენს არასამთავრობო ორგანიზაციის „დამოუკიდებელი ცხოვრების ახალგაზრდული ცენტრის“ წარმომადგენელი.
დასწრება თავისუფალია.

უნიკინო 3 დეკემბერს: ”რაც ოთარი წავიდა”
2010-11-29 16:39
პარასკევს, 3 დეკემბერს, 18:00 საათზე, ილიას უნივერსიტეტის ” A” კორპუსის, 101-ე აუდიტორიაში, ნაჩვენები იქნება ჟული ბერტუჩელის ფილმი ”რაც ოთარი წავიდა” (2003).
მონაწილეობენ: ესტერ გორინტინი, ნინო ხომასურიძე, რუსუდან ბოლქვაძე, დუტა სხირტლაძე და სხვები.
დასწრება თავისუფალია.
